مهم شديد أنك تسجل ولادة الطفل بتاعك. التسجيل ده مجاني وساهل وبساعدك تنظم كل حاجات البحتاجها طفلك لي المستقبل بتاعو، زي التعليم والسفر والحقوق الحكومية.

إقرا الخطوات المكتوبة تحت دي وبعد داك بتكون جاهز للتسجيل في موقع انترنت [www.justice.tas.gov.au/bdm/newborn](http://www.justice.tas.gov.au/bdm/newborn)

الخطوة 1

لازم الأب والأم يكون عندهم 3 بطاقات بتاعت هوية حقتهم جاهزة عشان يحملوها في موقع انترنت (مثلاً زي، بطاقة ميديكير ورخصة سواقة وجواز السفر)

الخطوة 2

لازم الأب والأم يكتبو بيانات شخصية بتاعتم (زي تفاصيل الاتصال وتفاصيل الزواج/العلاقة وأسماء وأعمار أطفال بتاعنهم التانيين). ولازم برضو تكتب تفاصيل تانية، زي اسم المستشفى أو العنوان بتاع مكان ولادة طفلك والوزن عند الولادة.

الخطوه 3

لازم الأب والأم يتفقو على اسم بتاع الطفل.

الخطوة 4

لازم الأب والأم يأكدو صحة كل المعلومات البكتبوها.

الخطوة 5

بعد داك، انت ممكن تقدم الاستمارة الإلكترونية عشان تكمل التسجيل. حا تجيك رسالة إيميل من مسجل المواليد والوفيات والزيجات بيأكد لكم فيها أنه استلم تفاصيلكم.

الخطوة 6

في نفس الوقت، تقدر تطلب شهادة ميلاد لو داير لك واحدة. لازم يكون عندك بطاقة بنك من نوع فيزا أو ماستركارد عشان تقدم الطلب. لو انت ما داير تطلب شهادة ميلاد في نفس الوقت، ممكن تطلبها في أي وكت تاني (عن طريق [www.justice.tas.gov.au/bd](http://www.justice.tas.gov.au/bdm) أو في مركز بتاع خدمة Service Tasmania في المنطقة بتاعتك)

لو كنت داير تكمل استمارة بتاعت تسجيل ولادة ورقية، من فضلك اتصل بمكتب بتاع Births, Deaths and Marriages على رقم تلفون 61653450 وحا نرسل ليك استمارة ورقية.

لو انت محتاج مساعدة في إكمال الاستمارة بتاعت تسجيل المواليد، ممكن تتصل بمكتب بتاع Births, Deaths and Marriages أو بواحدة من المنظمات التحت دي:

مركز بتاع موارد المهاجرين في جنوب تسمانيا

الموقع الإلكتروني [www.mrctas.org.au](http://www.mrctas.org.au/) (للاجئين والمهاجرين الواصلين جديد).

الايميل settlement@mrctas.org.au

التلفون 03 6221 0999

مركز بتاع موارد المهاجرين في شمال تسمانيا

الموقع الإلكتروني [www.mrctas.org.au](http://www.mrcltn.org.au/) (للاجئين والمهاجرين الواصلين جديد).

التلفون 03 6332 2211

خدمة الترجمة التحريرية والشفهية (TIS National) على الرقم 131450